แนวโน้มหุ้นปรับตัวขึ้นต่อเนื่อง
นักวิเคราะห์คาดตลาดหุ้นไทยเช้านี้ปรับตัวขึ้น มีโอกาสขึ้นไปแตะจุดสูงสุดเดิมที่ระดับ 1,314 จุด รับแรงหนุนการแก้ปัญหาหน้าผาการคลังของสหรัฐน่าจะผ่านไปได้ด้วยดี
30 พ.ย. 2555

นักวิเคราะห์คาดตลาดหุ้นไทยเช้านี้ปรับตัวขึ้น มีโอกาสขึ้นไปแตะจุดสูงสุดเดิมที่ระดับ 1,314 จุด รับแรงหนุนการแก้ปัญหาหน้าผาการคลังของสหรัฐน่าจะผ่านไปได้ด้วยดี
นายอภิชาต ผู้บรรเจิดกุล ผู้อำนวยการสายงานวิเคราะห์เชิงกลยุทธ์ สำนักวิจัยทิสโก้ กล่าวว่า ตลาดหุ้นไทยเช้านี้น่าจะปรับตัวขึ้น และขึ้นทดสอบจุดสูงสุดเดิมที่ระดับ 1,314 จุด แต่ระวังแรงเทขายทำกำไร อาจจะทำให้เกิดความผันผวนสูง 
ทั้งนี้ตลาดคาดหวังเชิงบวกถึงการเจรจาลดงบประมาณของสหรัฐว่า จะสามารถตกลงกันได้ ทำให้ตลาดหุ้นไทยและตลาดหุ้นทั่วโลกปรับตัวขึ้นวานนี้ และนักลงทุนต่างชาติกลับเข้ามาซื้อสุทธิเมื่อ 2 วันติดต่อกัน หลังจากก่อนหน้านี้ขายสุทธิออกมา ให้แนวรับไว้ที่ 1,305 จุด แนวต้านที่ 1,313-1,314 จุด